***NAZIV ORGANIZACIJE*,** sa sjedištem u *(grad)*, *(adresa sjedišta)* (u daljnjem tekstu: organizator volontiranja), MB: *(matični broj)*, OIB: *(osobni identifikacijski broj)*, što ga

zastupa *(ime, prezime i funkcija osobe ovlaštene za zastupanje)*,

i

**Volonter/ka *(ime i prezime volontera/ke)*,** s prebivalištem u *(grad)*, *(adresa prebivališta)*, rođen(a) *(dan, mjesec i godina rođenja)*, OIB: *(osobni identifikacijski broj)* (u daljnjem tekstu: volonter/ka),

u svrhu reguliranja statusa volontera/ke te međusobnih prava i obveza volontera/ke i

organizatora volontiranja zaključuju

**UGOVOR O VOLONTIRANJU**

Članak 1.

Volonter/ka se ovim ugovorom obvezuje dobrovoljno ulagati osobno vrijeme, trud, znanje i vještine kako bi organizatoru volontiranja pružio/la volonterske usluge u razdoblju od ..... (*datum*) do ..... (*datum*) 2011. godine, bez postojanja uvjeta isplate novčane nagrade ili potraživanja druge imovinske koristi za obavljeno volontiranje.

Članak 2.

Organizator volontiranja prihvaća volonterske usluge volonter/ke u navedenom razdoblju na volonterskom mjestu pod nazivom *(upisati naziv volonterskog mjesta)* namijenjenom *(kratki opis svrhe volonterskog mjesta)*. Organizator volontiranja potvrđuje da poslovi koje će volonter/ka obavljati nemaju obilježja poslova za koje se osniva radni odnos sukladno Zakonu o radu, niti stručno osposobljavanje za rad u smislu članka 41. Zakona o radu.

Članak 3.

U pružanju volonterskih usluga iz članka 1. ovog ugovora volonter/ka se obvezuje i ovlašćuje obavljati sljedeće poslove:

- *(nabrojati poslove koje će volonter/ka obavljati)*

-

-

Detaljan opis poslova, radnog vremena, ciljeva volonterske pozicije te ostali podaci vezani uz volontersku poziciju nalaze se u Aneksu 1. koji je sastavni dio ovog ugovora.

Članak 4.

Volonter/ka se obvezuje prisustvovati edukaciji vezanoj uz obavljanje preuzetih obveza koju će osigurati organizator volontiranja. Volonter/ka se obvezuje pružati volonterske usluge odgovorno i ozbiljno te sukladno opisu posla i u skladu s uputama koje primi od organizatora volontiranja. Pri pružanju volonterskih usluga volonter/ka se obvezuje pridržavati dobivenih uputa i od njih ne odstupati. Ukoliko volonter/ka odstupi od dobivenih uputa, odgovara za svaku štetu koja bi iz njegovih/njezinih postupaka proizašla.

Volonter/ka je upoznat(a) i suglasan/na da sve povjerljive informacije koje se tiču

organizatora volontiranja i volonterskog mjesta na kojemu radi mora čuvati i ne smije dijeliti s trećim osobama.

Volonter/ka se obvezuje svoje odgovornosti i dužnosti poštivati te se prema ugovorenim poslovima odnositi na odgovoran i ozbiljan način, u skladu sa Zakonom o volonterstvu, Etičkom kodeksu volontera te ostalim propisima koji uređuju područje volontiranja.

Članak 5.

Volonterske usluge iz članka 3. ovog ugovora volonter/ka pruža na vlastitu odgovornost.

Članak 6.

Organizator volontiranja obvezuje se prije početka pružanja volonterskih usluga osigurati volonteru/ki upute za rad i edukaciju adekvatnu zahtjevima poslova na kojima će volontirati. Organizator volontiranja se obvezuje volontera/ku upoznati s njegovim/njezinim pravima i obvezama, kao i pravima i obvezama organizatora volontiranja, koji proizlaze iz Zakona o volonterstvu (Narodne novine 58/07).

Organizator volontiranja obvezuje se tijekom ugovorenog trajanja volontiranja osigurati volonteru/ki podršku i nadzor od strane svojih djelatnika. Organizator volontiranja upoznat je s obvezom izdavanja potvrde o volontiranju po završetku njegova/njezina volonterskog angažmana u kojoj trebaju biti navedeni svi bitni podaci

predviđeni člankom 34. Zakona o volonterstvu.

Organizator volontiranja upoznat je s obvezom redovne evidencije volonterskih sati koje prikupi volonter/ka te obvezom podnošenja godišnjeg izvještaja o istima Ministarstvu obitelji, branitelja i međugeneracijske solidarnosti, sukladno članku 33. Zakona o volonterstvu. Organizator volontiranja potvrđuje da je upoznat sa svim ostalim obvezama koje za njega kao organizatora volontiranja proizlaze iz Zakona o volonterstvu, Etičkog kodeksa volontera te ostalim propisima koji uređuju područje volontiranja te da će se pridržavati njima propisanih standarda prilikom rada s volonterom/kom.

Članak 7.

Ukoliko volonteru/ki pružanjem volonterskih usluga nastane kakav trošak, organizator

volontiranja se obvezuje taj trošak volonteru/ki nadoknaditi. Volonter/ka se obvezuje organizatoru volontiranja ispostaviti račun za troškove nastale volontiranjem.

Članak 8.

Volonter/ka izjavljuje i svojim potpisom potvrđuje da ne postoje okolnosti koje mu/joj

onemogućuju ili ga/ju bitno ometaju u obavljanju aktivnosti iz ugovora o volontiranju ili koje ugrožavaju život i zdravlje osoba s kojima će tijekom volontiranja dolaziti u kontakt.

Članak 9.

Ugovorne strane zadržavaju pravo na sporazumni raskid ugovora koji treba biti najavljen najmanje četrnaest (14) dana prije raskida ugovora i pri kojem će se dati jasna objašnjenja i razlozi za raskid ugovora.

U slučaju da jedna od ugovornih strana ne ispunjava obveze preuzete ovim ugovorom, isti će također biti raskinut, a svi eventualni sporovi koji se pojave između ugovornih strana u okviru ovog ugovora bit će riješeni mirnim putem.

Ukoliko ne dođe do dogovora spor će se riješiti primjenom relevantnih propisa. Sud u *(mjesno nadležan sud oko kojeg su se sporazumjeli volonter/ka i organizator volontiranja)* bit će nadležan za rješavanje svih pravnih sporova proizašlih iz ovog ugovora.

Članak 10.

Ovaj ugovor stupa na snagu s danom potpisivanja. Ugovor je napravljen u dva (2) istovjetna primjerka od kojih po jedan primjerak zadržava svaka ugovorna strana.

*(mjesto), (datum sklapanja ugovora)*

**VOLONTER/KA (Ime i prezime) ORGANIZATOR VOLONTIRANJA**

**(Ime, prezime i funkcija osobe ovlaštene**

**za zastupanje)**

**Aneks 1**

**1. Naslov volonterskog mjesta**

(Treba biti precizan, osoblju u organizaciji pomaže razumjeti ulogu namijenjenu volonterima/kama. Naslov pozicije razvija osjećaj identiteta.)

**2. Mjesto rada**

(Objašnjava gdje će volonter/ka raditi (kod kuće, u uredu, na „terenu“ itd.) Napisati točnu adresu.)

**3. Učinak volontera/ke**

(Objašnjava opće ciljeve i svrhu volonterske pozicije s obzirom na rezultate cjelokupnog volonterskog programa, organizacije, korisnika ili misiju organizacije. To je najvažniji dio opisa radnog mjesta volontera.)

**4. Odgovornosti i dužnosti volontera/ke**

(Pojedinačno nabrojane i jasno definirane aktivnosti koje treba obaviti kako bi se postigli prethodno definirani svrha i ciljevi. Treba imati na umu da volonter posjeduje određeni autoritet u predlaganju drugih mogućih aktivnosti kroz koje se mogu postići dogovoreni rezultata, s tim da ih prethodno treba odobriti supervizor).

**5. Potrebne kvalifikacije volontera/ke**

(Jasan i sažet profil poželjnog volontera/ke koji uključuje tražene vještine, stavove, iskustva, znanja i osobne karakteristike.)

**6. Potrebna predanost (po tjednu)**

(Procijenjeni broj sati i fleksibilnost u vremenskom planiranju koji se traže od volontera/ke.)

**7. Opis edukacije koju će dobiti volonter/ka**

(Vrste općih i specifičnih obuka koje nudi organizator volontiranja te su potrebne za obavljanje zadatka.)

**8. Korist koju će volonter/ka dobiva od volontiranja**

(Dobrobit koju bi volonter/ka uživao/la ili ostvario/la tijekom rada na volonterskom mjestu.)

**9. Evaluacija**

(Definira kako će se ostvareni rezultati mjeriti i ocijeniti.)

**10. Koordinator / Pratitelj volontera/ki**

(Ime i prezime, pozicija, kontakt. Pomoći će volonteru/ki razumjeti s kim bi u organizaciji surađivali

te kome i kako izvještavali.)

**11. Datum** izrade ili ažuriranja opisa radnog mjesta.